13/12/2012 | Administración LocalMunicipal
Noia
Rendas
Elevación a definitivo do acordo provisional de modificación da Ordenanza fiscal número 25, reguladora da taxa pola prestación do servizo da piscina municipal

ANUNCIO Elevación a definitivo do acordo provisional de modificación da Ordenanza fiscal número 25, reguladora da taxa pola prestación do servizo da piscina municipal.1.–Transcorrido o prazo de exposición ao público do acordo provisional de modificación da Ordenanza fiscal número 25, reguladora da taxa pola prestación do servizo da piscina municipal, adoptado polo Pleno da Corporación con data 01/10/2012, e non sendo presentado, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Real decreto lexislativo 2/2004, do 5 de marzo, polo que se aproba o texto refundido da Lei das facendas locais.2.–O acordo de modificación e o texto íntegro da referida Ordenanza Fiscal publicarase no BOP e será de aplicación a partir do día seguinte ao mesmo.3.–De conformidade co disposto no artigo 19.1 do R. D. lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. En Noia, a 30 de Novembro de 2012. O alcalde Asdo.: Rafael García Guerrero ANEXO ORDENANZA NÚMERO 25, REGULADORA DA TAXA POLA PRESTACIÓN DO SERVIZO DA PISCINA MUNICIPAL Art.1.º.–Concepto. No uso das facultades concedidas polos art.133.2 e 142 da Constitución e polo art.106 da Lei 7/85, do 2 de abril, reguladora das bases de réxime local, e de conformidade co disposto no art.20.4 da Lei 39/88, do 28 de decembro, reguladora das facendas locais, este Concello establede a taxa pola prestación do servizo da piscina municipal, que se rexerá pola presente ordenanza fiscal, atendendo as normas e ó previsto no art.58 da citada Lei 39/88. Art.2.º.–Suxeito pasivo. Son suxeitos pasivos desta taxa as persoas físicas que utilicen ou se beneficien dos servizos da piscina municipal. Art.3.º.–Feito impoñible. Constitúe o feito impoñible desta taxa a utilización das instalacións da piscina municipal e a prestación de servizos de cursos. Art.4.º.–Cota. A determinación da contía a pagar realizarase mediante o sistema de cota fixa, segundo as tarifas recollidas no cadro seguinte: Art.5.º.–Normas de xestión.1.–A xestión e recadación da taxa encomendase o concesionario da instalación.2.–Os usuarios que abonen a taxa pola entrada á piscina municipal terán dereito a utilizar as seguintes instalacións:  Piscina climatizada.  Sauna.  Baño relax.  Sala de musculación.3.–Os usuarios abonados terán dereito a utilizar as seguintes instalacións:  Piscina climatizada.  Sauna.  Baño relax.  Sala de musculación.  Actividades aeróbicas.4.–Aos efectos do bono de minusválido, considéranse persoas con minusvalía quenes teñan a condición legal en grado igual ou superior ao 33 por cen. Os interesados deberán aportar certificado da minusvalía emitido polo órgano competente.5.–Aos efectos de aplicación da taxa, terán a condición de colectivos os colexios e asociacións. Os grupos serán como mínimo de dez persoas para poder levarse a cabo a actividade, salvo naqueles casos que, polas características do grupo, deban ser grupos máis reducidos. Art.6.º.–Devengo. Devengase a taxa e nace a obriga de contribuir dende o momento en que se solicita a utilización das instalacións da piscina municipal, mediante a entrada ao recinto. No caso dos cursos, dende o momento da solicitude de inscripción. Art.7.º.–Infraccións e sancións tributarias. Para a calificación das infraccións tributarias, así como das sancións que correspondan en cada caso, estarase ao disposto nos artículos 77 e seguintes da Lei xeral tributaria. Disposición final. A presente ordenanza entrará en vigor o día da súa publicación no BOP, permanecendo en vigor ata a súa modificación ou derogación expresa.